
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 284 

9 Μαρτίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της ΑΥΟΟ 1016122/388/75/0 014/Π Ο Λ. 
1022/15.2.2005 ως προς τον τύπο και περιεχόμενο, 
τον τρόπο και το χρόνο υποβολής «Ειδικού Ση¬ 
μειώματος Περαίωσης Φ.Π.Α.» και το χρόνο υπο¬ 
βολής της δήλωσης της διαφοράς των ακαθαρί¬ 


στων εσόδων στις λοιπές φορολογίες. 1 

Τροποποίηση του Κανονισμού Λειτουργίας και Δι¬ 
εξαγωγής του Παιχνιδιού «ΠΡΟΓΝΩΣΤΙΚΩΝ ΠΟ¬ 
ΔΟΣΦΑΙΡΟΥ (ΠΡΟΠΟ)» της ΟΠΑΠ Α.Ε. 2 


Α ΠΟΦΑΣΕΙ Σ 

Αριθμ. 1019146/996/225/0014 (1) 


Τροποποίηση της ΑΥΟΟ 1016122/388/75/0014/ΠΟΛ.1022/ 
15.2.2005 ως προς τον τύπο και περιεχόμενο, τον 
τρόπο και το χρόνο υποβολής «Ειδικού Σημειώμα¬ 
τος Περαίωσης Φ.Π.Α.» και το χρόνο υποβολής της 
δήλωσης της διαφοράς των ακαθαρίστων εσόδων 
στις λοιπές φορολογίες. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη : 

1. Τις διατάξεις των άρθρων 13,14,15,16 και 17 του 
ν. 3296/04 (ΦΕΚ 253 Α'). 

2. Τις διατάξεις της παραγράφου 4 του άρθρ. 54 του 
κώδικα Φ.Π.Α. (ν. 2859/00 ΦΕΚ 248 Α'). 

3. Την 37930/ΔΙΟΕ 1264/14.10.2005/ΦΕΚ 1432 Β' κοινή 
απόφαση του Πρωθυπουργού και του Υπουργού Οικο¬ 
νομίας και Οικονομικών με την οποία μεταβιβάζονται 
αρμοδιότητες του Υπουργού Οικονομίας και Οικονομι¬ 
κών στους Υφυπουργούς Οικονομίας και Οικονομικών. 

4. Την ανάγκη διευκόλυνσης των φορολογουμένων 
για την ομαλή εφαρμογή των διατάξεων των άρθρων 
13 έως και 17 του ν. 3296/04. 

5. Την ανάγκη Τροποποίησης του «ειδικού σημειώμα¬ 
τος περαίωσης» λόγω της μεταβολής των συντελεστών 
Φ.Π.Α. στη διάρκεια της χρήσης 2005. 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 


1. Καθορίζεται ο τύπος και το περιεχόμενο του «Ει¬ 
δικού σημειώματος περαίωσης ΦΠΑ. ν.3296/04» για τις 
διαχειριστικές περιόδους που αρχίζουν από 1.1.2005 και 
εφεξής, όπως το συνημμένο υπόδειγμα. 

2. Το «Ειδικό σημείωμα περαίωσης ΦΠΑ» για τις δια¬ 
χειριστικές περιόδους που αρχίζουν από 1 Ιανουάριου 
2005 και εφεξής υποβάλλεται μέχρι τη δέκατη μέρα 
του έκτου μήνα που ακολουθεί τη λήξη της οικεί¬ 
ας διαχειριστικής περιόδου. Εξαιρετικά, επί διακοπής 
εργασιών ατομικής επιχείρησης το «Ειδικό σημείωμα 
περαίωσης ΦΠΑ» υποβάλλεται μέχρι την προθεσμία 
υποβολής της οικείας δήλωσης Φορολογίας Εισοδή¬ 
ματος. 

3. Η υποβολή του «Ειδικού σημειώματος περαίωσης 
ΦΠΑ»,του πρώτου εδαφίου της προηγούμενης παρα¬ 
γράφου, πραγματοποιείται στις Δ.Ο.Υ. ανάλογα με το 
τελευταίο ψηφίο του Αριθμού Φορολογικού Μητρώου 
του υποκείμενου και ολοκληρώνεται εντός πέντε (5) 
εργασίμων ημερών, ως εξής: 

α) Την 10η ημέρα του έκτου μήνα που ακολουθεί τη 
λήξη της οικείας διαχειριστικής περιόδου εφόσον αυτή 
είναι εργάσιμη, προκειμένου για υποκείμενους που ο 
ΑΦΜ τους λήγει στο 1,2. 

β) Την επόμενη εργάσιμη ημέρα της προθεσμίας για 
τα ψηφία 1,2, προκειμένου για υποκείμενους που ο ΑΦΜ 
τους λήγει σε 3,4. 

γ) Την επόμενη εργάσιμη ημέρα της προθεσμίας για 
τα ψηφία 3,4, προκειμένου για υποκείμενους που ο 
ΑΦΜ τους λήγει σε 5,6. 

δ) Την επόμενη εργάσιμη ημέρα της προθεσμίας για 
τα ψηφία 5,6, προκειμένου για υποκείμενους που ο 
ΑΦΜ τους λήγει σε 7,8. 

ε) Την επόμενη εργάσιμη ημέρα της προθεσμίας για 
τα ψηφία 7,8, προκειμένου για υποκείμενους που ο 
ΑΦΜ τους λήγει σε 9,0. 

4. Τα οριζόμενα στην παράγραφο 2 εφαρμόζονται 
ανάλογα και για τις συμπληρωματικές δηλώσεις λοι¬ 
πών φορολογιών, που υποβάλλονται κατά τα οριζό¬ 
μενα στο άρθρο 16 του ν.3296/04, στις περιπτώσεις 
που κατά το άρθρο 15 του ίδιου νόμου προκύπτουν 
διαφορές ακαθαρίστων εσόδων προς δήλωση. 

5. Κατά τα λοιπά ισχύουν όσα ορίζονται στις διατάξεις 
της ΑΥΟΟ 1016122/338/75/0014/ΠΟΛ. 1022/15.2.2005. 

6. Η έναρξη ισχύος της ορίζεται από τη δημοσίευσή 
της. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΙΔΙΚΟ ΣΗΜΕΙΩΜΑ ΓΙΕΡΑΙΩΣΗΣ Φ.Π.Α. Ν 3296/04 
Υποβάλλεται σε (2) αντίτυπα 


ΕΤΟΣ 


ΑΡΙΘΜΟΣ ΔΗΛΩΣΗΣ 


ΗΜΕΡΟΜΗΝΙΑ 

ΥΠΟΒΟΛΗΣ 


ΑΡ. ΦΑΚΕΛΛΟΥ ΑΕ 


ΣΤΟΙΧΕΙΑ ΥΠΟΚΕΙΜΕΝΟΥ ΣΤΟ ΦΟΡΟ 


ΕΠΩΝΥΜΟ Ή ΕΠΩΝΥΜΙΑ 1 


ΟΝΟΜΑ 

ΟΝΟΜΑ ΠΑΤΕΡΑ 


Δ/ΝΣΗ | 

ΔΗΜΟΣ Ή ΚΟΙΝΟΤΗΤΑ 


' ΚΥΡΙΑ ΔΡΑΣΤΗΡΙΟΤΗΤΑ 

ΤΗΛ. 1 

Α.Φ.Μ. 

1 1 1 1 1 1 1 I 1 

ΑΡΙΘ. 

ΤΑΥΤΟΤΗΤΑΣ 

Ή ΔΙΑΒΑΤΗΡΙΟΥ 

ΕΙΔΟΣ 

1 1 1 1 1 1 

ΚΑΤ. ΒΙΒΛΙΩΝ 

Α| | Β | | Γ | | ΑΒ | |ΑΓ| | ΒΓ | | ΑΒΓ| 


ΔΗΛΩΘΕΙΣΕΣ ΕΚΡΟΕΣ: 

(1) 

ΔΙΑΦΟΡΑ ΕΚΡΟΩΝ Ν.3296/04 : 

(2) ΣΥΝΟΛΟ 

(3)=(1)+(2) 

(Βάσει βιβλίων και στοιχείων) 


(διαφορά ακαθ. εσόδων από φορολ. Εισοδήματος) 

ΕΚΡΟΩΝ: 



ΣΥΝΟΛΙΚΕΣ ΕΚΡΟΕΣ - ΥΠΟΛΟΓΙΣΜΟΣ ΦΟΡΟΥ 

ΣΗΜΕΙΩΣΗ 

1. Το ειδικό σημείωμα ττεραίωσης υποβάλλεται (ανεξαρτή¬ 
τως κατηγορίας τηρηθέντων βιβλίων), από τους υποκείμε¬ 
νους στο Φ.Π.Α., που υπάγονται στις διατάξεις των άρθρων 
13 έως και 17 του ν.3296/04, εφόσον προκύπτει διαφορά 
ακαθαρίστων εσόδων και επιθυμούν να περαιώσουν. 

2. Εξαιρούνται από την περαίωση οι μη τηρήσαντες βιβλία 
αν και είχαν υποχρέωση. 


Εκροές 

Φόρος εκροών 

Εκροές φορολ. 8% 



Εκροές φορολ.9% 



Εκροές φορολ. 4% 



Εκροές φορολ. 4,5% 



Εκροές φορολ.18% 



Εκροές φορολ. 19% 



Εκροές φορολ. 6% 



Εκροές φορολ.3% 



Εκροές φορολ. 13% 



Εκροές φορολ. Εκτός 
Ελλάδος με δικαίωμα 
έκπτωσης 



Σημειώσεις υποκειμένου: 


Ενδ/κες παραδ., εξα¬ 
γωγές,εκροές απαλ/νες 
με δικαίωμα έκπτωσης 




Εκροές χωρίς δικαίωμα 
έκπτωσης 


ΠΟΣΟ ΓΙΑ ΚΑΤΑΒΟΛΗ 

ΟΛΟΓΡΑΦΩΣ ΤΟ ΣΥΝΟΛΟ 
ΓΙΑ ΚΑΤΑΒΟΛΗ 

ΣΥΝΟΛΟ ΕΚΡΟΩΝ 



Κύριος Φόρος: 

1 

Φόρος εισροών δήλωσης 
(κωδ. 684+184 εκκαθ.) 



Προστιθέμενα ποσά 
(κωδ. 705 εκκαθ.) 


Πρόσθ. φόρος: 


Αφαιρούμενα ποσά 
(κωδ. 709 εκκαθ.) 


Σύνολο για 
καταβολή : 


Καταβληθέντα ποσά 
(κωδ. 811 εκκαθ.) 


ΒΕΒΑΙΩΘΗΚΑΝ €. 

ΗΜΕΡΟΜΗΝΙΑ . ./. ./. . 

Ο ΒΕΒΑΙΩΣΑ! 

ΠΙΣΤΩΤΙΚΟ 

ΥΠΟΛΟΙΠΟ 


ΧΡΕΩΣΤΙΚΟ 

ΥΠΟΛΟΙΠΟ 


ΠΡΟΣΘΕΤΟΣ ΦΟΡΟΣ 

επί εκπροθέσμου υποβολής 


ΣΥΝΟΛΟ ΓΙΑ 
ΚΑΤΑΒΟΛΗ 



ΑΡΜΟΔΙΑ ΔΟΥ 

ΚΩΔΙΚΟΣ ΔΟΥ 

ΔΙΑΧΕΙΡΙΣΤΙΚΗ ΠΕΡΙΟΔΟΣ 

ΑΠΟ 

[ I 

ΕΩΣ 

_1 1 


Ο ΔΗΛΩΝ 

Ημερομηνία 

Ο ΛΟΓΙΣΤΗΣ 

Ημερομηνία . 

Ο ΠΑΡΑΛΑΒΩΝ 

Ημερομηνία 

Ο ΤΑΜΙΑΣ 

Ημερομηνία 














ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3389 


ΕΠΙΜΕΡΙΣΜΟΣ ΔΙΑΦΟΡΑΣ ΕΚΡΟΩΝ Ν.3296/04 
ΕΠΙΧΕΙΡΗΣΗΣ Ή ΚΛΑΔΟΥ ΠΩΛΗΣΗΣ ΕΜΠΟΡΕΥΜΑΤΩΝ Ή ΠΑΡΑΓΩΓΗΣ ΠΡΟΪΟΝΤΩΝ 
ΠΡΟΣΔΙΟΡΙΣΜΟΣ ΚΑΙ ΑΝΑΛΥΣΗ ΣΥΝΟΛΙΚΩΝ ΕΚΡΟΩΝ 



1 

2 

3 

4 

5 

6 

Εκροές από πώληση 
εμπορ/των -προϊόντων 

% 

Επιμερισμός διαφοράς 
εκροών ν3296/04 

Μερικό 

σύνολο 

Λοιπές δηλω- 
θείσες εκροές 

Σύνολο 

εκροών 

Εκροές φορολ. 8% 







Εκροές φορολ. 9% 







Εκροές φορολ. 4% 







Εκροές φορολ. 4,5% 







Εκροές φορολ. 18% 






_ 

Εκροές φορολ. 19% 







Εκροές φορολ. 6% 







Εκροές φορολ.3% 







Εκροές φορολ. 13% 







Εκροές φορολογητέες 
εκτός Ελλάδος με 
δικαίωμα έκπτωσης 







Ενδ/κες παραδ., εξα¬ 
γωγές,εκροές απαλ/νες 
με δικαίωμα έκπτωσης 







Εκροές χωρίς δικαίω¬ 
μα έκπτωσης 







ΣΥΝΟΛΑ 








ΣΤΗΛΗ 1 : Αναγράφονται μόνο οι εκροές που προέρχονται από την πώληση εμπορευμάτων και την παραγωγή 
προϊόντων. Για τα βιβλία Β, Γ και ΒΓ κατηγορίας του ΚΒΣ αναγράφονται οι εκροές αυτές, όπως προκύπτουν από 
τα τηρηθέντα βιβλία και στοιχεία. Για τα βιβλία Α κατηγορίας αναγράφονται οι εκροές αυτές όπως προκύπτουν 
από την εκκαθαριστική δήλωση ΦΠΑ. 

ΣΤΗΛΗ 2: Αναγράφεται, το ποσοστό που αντιπροσωπεύουν στο σύνολο των εκροών από την πώληση εμπο¬ 
ρευμάτων και την παραγωγή προϊόντων, οι εκροές της κάθε σειράς. 

ΣΤΗΛΗ 3: Γίνεται κατά σειρά ο επιμερισμός της διαφοράς εκροών βάσει του ποσοστού που αναγράφεται στην 
προηγούμενη στήλη. 

ΣΤΗΛΗ 4: Αναγράφεται το άθροισμα των στηλών 1 , 3. 

ΣΤΗΛΗ 5: Αναγράφονται οι εκροές που προέρχονται από την παροχή υπηρεσιών καθώς και όλες οι άλλες 
εκροές που πραγματοποίησε η επιχείρηση. Ενδεικτικά αναφέρονται οι εκροές από πώληση παγίων, αυτοπαρα- 
δόσεις αγαθών, ιδιόχρηση υπηρεσιών, πράξεις λήπτη, ενδοκοινοτικές αποκτήσεις κ.λ.π. 

ΣΤΗΛΗ 6: Τα σύνολα εκροών της στήλης αυτής μεταφέρονται αντιστοίχως στον πίνακα υπολογισμού του φό¬ 
ρου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Φεβρουάριου 2006 

Ο ΥΦΥΠΟΥΡΓΟΣ 

ΑΝΤ. ΜΠΕΖΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 9323 (2) 

Τροποποίηση του Κανονισμού Λειτουργίας και Διεξα¬ 
γωγής του παιχνιδιού «ΠΡΟΓΝΩΣΤΙΚΩΝ ΠΟΔΟΣΦΑΙ¬ 
ΡΟΥ (ΠΡΟΠΟ)» της ΟΠΑΠ Α.Ε. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη, 

1. Τις διατάξεις: 

α. Του Α.Ν. 397/1968 «Περί επανασυστάσεως της Γε¬ 
νικής Γραμματείας Αθλητισμού και των αρμοδιοτήτων 
αυτής» (ΦΕΚ Α’38). 

β. Του άρθρου 27 του Ν. 2843/2000 «Εκσυγχρονισμός 
των Χρηματιστηριακών συναλλαγών, εισαγωγή εταιρει¬ 
ών επενδύσεων στην ποντοπόρο Ναυτιλία στο Χρηματι¬ 
στήριο Αθηνών και άλλες διατάξεις» (ΦΕΚ Α’ 129). 

γ) Του Ν. 3336/2005 «Εναρμόνιση της Ελληνικής Νομο¬ 
θεσίας προς την Οδηγίας 2003/96/ΕΚ του Συμβουλίου 
της 27ης Οκτωβρίου 2003 περί Επιβολής Ειδικού Φόρου 
Κατανάλωσης και άλλες διατάξεις» (ΦΕΚ Α’ 96). 

δ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του Π. Διατάγματος 63/2005 (ΦΕΚ 
98/Α). 

2. Την υπ’ αριθμ. 442.2001 Κοινή Υπουργική Απόφαση 
των Εθνικής Οικονομίας και Οικονομικών και Πολιτι¬ 
σμού «Καταστατικό της Ανώνυμης Εταιρείας, Οργανι¬ 
σμός Προγνωστικών Αγώνων Ποδοσφαίρου Α.Ε. (ΦΕΚ 
Β’ 23), όπως αυτό τροποποιήθηκε μεταγενέστερα και 
ισχύει σήμερα. 

3. Την με αριθμ. 29153 Κοινή Απόφαση των Υπουργών 
Οικονομικών και Πολιτισμού «Εγκριση του ΚΑΝΟΝΙΣΜΟΥ 
ΛΕΙΤΟΥΡΓΙΑΣ ΚΑΙ ΔΙΕΞΑΓΩΓΗΣ ΤΟΥ ΠΑΙΧΝΙΔΙΟΥ ΠΡΟ¬ 
ΠΟ ΤΟΥ ΟΠΑΠ Α.Ε. (ΦΕΚ Β 1425) 

4. Την με αριθμ. 33/23.4.2004 Απόφαση του Πρωθυ¬ 
πουργού και Υπουργού Πολιτισμού «Ανάθεση Αρμοδιο¬ 
τήτων στον Υφυπουργό Πολιτισμού Γεώργιο Ορφανό» 
(ΦΕΚ Β 527). 

5. Το με αριθμό 37/13.10.2005 Πρακτικό του Δ.Σ. της 
ΟΠΑΠ Α.Ε. 

6. Το γεγονός ότι από τις διατάξεις της Απόφασης 
αυτής δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Εγκρίνουμε την τροποποίηση του «ΚΑΝΟΝΙΣΜΟΥ ΛΕΙ¬ 
ΤΟΥΡΓΙΑΣ ΚΑΙ ΔΙΕΞΑΓΩΓΗΣ ΤΟΥ ΠΑΙΧΝΙΔΙΟΥ ΠΡΟ-ΠΟ 
ΤΗΣ ΟΠΑΠ Α.Ε.,» ως κατωτέρω: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΚΑΙ ΔΙΕΞΑΓΩΓΗΣ ΤΟΥ 
ΠΑΙΧΝΙΔΙΟΥ ΠΡΟΓΝΩΣΤΙΚΩΝ ΠΟΔΟΣΦΑΙΡΟΥ (ΠΡΟΠΟ) 

Άρθρο 1 

ΠΕΡΙΓΡΑΦΗ ΠΑΙΧΝΙΔΙΟΥ 

1. Η ανώνυμη εταιρεία Οργανισμός Προγνωστικών 
Αγώνων Ποδοσφαίρου (Ο.Π.Α.Π. Α.Ε.) διενεργεί περι¬ 
οδικούς διαγωνισμούς του παιχνιδιού προγνωστικών 
ποδοσφαίρου (ΠΡΟΠΟ). 

2. Κάθε διαγωνισμός διενεργείται με δελτίο προγνω¬ 
στικών, το οποίο ονομάζεται ΠΡΟΠΟ και αφορά στην 
ακριβή πρόγνωση του αποτελέσματος μιας σειράς δε¬ 
κατεσσάρων (14) ποδοσφαιρικών αγώνων. Επίσης σε 
κάθε διαγωνισμό παρέχεται επιπλέον η δυνατότητα 
συμμετοχής και στην ακριβή πρόγνωση των επτά (7) 


πρώτων ποδοσφαιρικών αγώνων από την ίδια σειρά των 
δεκατεσσάρων (14) αγώνων του δελτίου. 

3. Για κάθε διαγωνισμό ΠΡΟΠΟ εκδίδεται ένα ειδικό 
έντυπο ή/και ένα εβδομαδιαίο δελτίο πάνω στα οποία 
αναγράφονται τουλάχιστον ο αύξων αριθμός του δια¬ 
γωνισμού, οι ημερομηνίες τέλεσης των αγώνων καθώς 
επίσης και τα ζεύγη των ομάδων που διαγωνίζονται. Η 
συμμετοχή στο διαγωνισμό γίνεται με τα εβδομαδιαία 
δελτία ή/και με ειδικά δελτία, στα οποία δεν αναγρά¬ 
φονται τα παραπάνω στοιχεία, αλλά ο διαγωνισμός και 
η ημερομηνία προκύπτουν από την ημέρα κατάθεσης 
του δελτίου και τα ζεύγη των ομάδων υποδηλώνονται 
από τον αύξοντα αριθμό που αναγράφεται στο ειδικό 
έντυπο ή/και στα εβδομαδιαία δελτία. 

4. Οι αγώνες του δελτίου μπορεί να διεξάγονται την 
ίδια ημέρα ή σε περισσότερες της μιας ημέρας, σαφώς 
καθορισμένες εκ των προτέρων, υπό τον όρο ότι η κατά¬ 
θεση των δελτίων και η διαφύλαξη των στοιχείων τους 
θα γίνεται πριν από την έναρξη του πρώτου αγώνα και η 
ανακήρυξη των επιτυχιών μετά το τέλος του τελευταίου 
χρονολογικά αγώνα, από την ειδική Επιτροπή Ελέγχου 
του άρθρου 3, του «Γενικού Κανονισμού Λειτουργίας και 
Διεξαγωγής των Παιχνιδιών της Ο.Π.Α.Π. Α.Ε. με απευ¬ 
θείας σύνδεση». 

5. Ως αγώνας είναι δυνατόν να περιληφθεί στο δελτίο 
ΠΡΟΠΟ και κάθε ημίχρονο αγώνα εξομοιούμενο προς 
αυτοτελή αγώνα. 

Άρθρο 2 

ΤΡΟΠΟΣ ΣΥΜΜΕΤΟΧΗΣ 

1. Στην περιοχή προβλέψεων του δελτίου υπάρχουν 
προτυπωμένα τα σύμβολα 1, X, 2. Το σύμβολο 1 αντι¬ 
στοιχεί σε νίκη της πρώτης κατά σειρά ομάδας όπως 
αυτές αναγράφονται στο ειδικό έντυπο ή/και στο εβδο¬ 
μαδιαίο δελτίο, το σύμβολο X αντιστοιχεί στο ισόπαλο 
αποτέλεσμα και το σύμβολο 2 αντιστοιχεί σε νίκη της 
δεύτερης ομάδας. Ο διαγωνιζόμενος σημειώνει επί κάθε 
συμβόλου, ανάλογα με την πρόβλεψη του, κατάλληλο 
σημείο που μπορεί να αναγνωριστεί από την Τερματι¬ 
κή Μηχανή του Πρακτορείου. Η Τερματική Μηχανή του 
Πρακτορείου μέσω οπτικής ανάγνωσης αναγνωρίζει 
και αποτυπώνει στο αποδεικτικό συμμετοχής όλες τις 
επιλογές του διαγωνιζόμενου. 

2. Μία απλή στήλη συμπληρώνεται με τη σημείωση 
ενός μόνο από τα σύμβολα 1, X, 2 είτε στους δεκατέσ¬ 
σερις (14) αγώνες του δελτίου είτε μόνο στους επτά 
(7) πρώτους αγώνες. Είναι δυνατή η συμμετοχή στο 
διαγωνισμό με συντετμημένη αναγραφή σειράς στηλών, 
που συνδέονται βάσει του συνδυασμού δύο ή τριών 
προγνώσεων (διπλές ή τριπλές παραλλαγές) για έναν 
ή περισσότερους αγώνες του δελτίου. Κάθε δελτίο αυ¬ 
τής της μορφής συμμετέχει στο διαγωνισμό με τόσες 
στήλες, όσες προκύπτουν από τον πλήρη μαθηματικό 
συνδυασμό όλων των τριπλών και διπλών παραλλαγών 
της επιλογής του διαγωνιζόμενου. 

3. Επίσης είναι δυνατή η συμμετοχή στο διαγωνι¬ 
σμό και με δελτία άλλων τύπων όπως, περιορισμένης 
ανάπτυξης (μεταβλητών), τυποποιημένων συστημάτων, 
ομαδικών συστημάτων, πολλαπλής συμμετοχής, που 
καθορίζονται από την Ο.Π.Α.Π. Α.Ε. και επιλέγονται από 
τους διαγωνιζόμενους με ειδική, για κάθε ένα, σημείωση 
επί του δελτίου. 

4. Με κατάλληλη σημείωση στο δελτίο είναι δυνατή η 
συμμετοχή του παίκτη είτε μόνο στην πρόγνωση και των 
δεκατεσσάρων (14) αγώνων του δελτίου είτε μόνο στην 
πρόγνωση των επτά (7) πρώτων αγώνων. Το συνολικό 
αντίτιμο, που θα καταβάλλει κάθε φορά ο παίκτης, θα 
είναι ανάλογο του αριθμού των συνολικών στηλών που 
θα συμπληρωθούν στο δελτίο. 

Επίσης, είναι δυνατή η ταυτόχρονη συμμετοχή του 
παίκτη και στους επτά (7) πρώτους αγώνες του δελ¬ 
τίου, με τις ίδιες ακριβώς προβλέψεις που σημείωσε 
στους δεκατέσσερις (14) αγώνες, με την καταβολή πρό¬ 
σθετου αντιτίμου, το οποίο είναι ανάλογο του αριθμού 
των συνολικών στηλών, που προκύπτουν μόνο από τις 
προβλέψεις που σημειώθηκαν στους επτά (7) πρώτους 
αγώνες. 

5. Το δελτίο αποκτά ισχύ μόνο μετά την επικύρωση 
του από την επικυρωτική μηχανή και ισχύει για το δι¬ 
αγωνισμό για τον οποίο επικυρώθηκε ανεξάρτητα από 
τις ενδείξεις ή τις ομάδες που αναγράφονται σε αυτό. 
Σε οποιαδήποτε περίπτωση, ο αριθμός του διαγωνισμού 
που συμμετέχει το δελτίο εκτυπώνεται από την επικυ¬ 
ρωτική μηχανή του πρακτορείου επί του αποδεικτικού 
συμμετοχής. 

Άρθρο 3 

ΑΠΟΤΕΛΕΣΜΑΤΑ ΑΓΩΝΩΝ 

1. Ως αποτέλεσμα αγώνα νοείται εκείνο που πραγμα¬ 
τοποιήθηκε στον αγωνιστικό χώρο κατά την κανονική 
λήξη αυτού και καταχωρήθηκε από τον διαιτητή στο 
φύλλο αγώνα ή σε περίπτωση απώλειας ή καταστρο¬ 
φής του, σ’ αυτό που συντάχθηκε σύμφωνα με τους 
κανονισμούς των αρμοδίων ποδοσφαιρικών αρχών. Το 
αποτέλεσμα τυχόν παράτασης δε λαμβάνεται υπόψη. 

2. Μεταγενέστερες διαφοροποιήσεις των αποτελεσμά¬ 
των που αποφασίζονται από τις ποδοσφαιρικές αρχές 
μετά από ενστάσεις ή για οποιαδήποτε αιτία, όπως 
επαναλήψεις αγώνων, επιβολές ποινών ή άλλα οποιαδή¬ 
ποτε μέτρα, ουδεμία επιρροή έχουν στα αποτελέσματα 
του διαγωνισμού. 

3. Αλλαγή τόπου ή γηπέδου διεξαγωγής αγώνα ουδε¬ 
μία επίδραση έχει στο αποτέλεσμα του αγώνα για το 
σχηματισμό της νικήτριας στήλης. 

4. Αν η διεξαγωγή ενός ή περισσότερων αγώνων, που 
δεν πραγματοποιήθηκαν στην προκαθορισμένη ημέρα, 
προσδιοριστεί σε μεταγενέστερη ημερομηνία, η οποία 
δεν απέχει περισσότερο από μία (1) ημέρα από τον 
τελευταίο χρονικά διεξαγόμενο αγώνα του δελτίου, για 
το σχηματισμό της νικήτριας στήλης δε γίνεται κλή¬ 
ρωση αλλά λαμβάνεται υπόψη το αποτέλεσμα, που θα 
προκύψει από τη διεξαγωγή του. Η παραπάνω διάταξη 
έχει εφαρμογή μόνο όταν κατά τη στιγμή της αναβολής 
ή της διακοπής του αγώνα προσδιορίζεται και η νέα 
ημερομηνία διεξαγωγής του είτε από τις κείμενες διατά¬ 
ξεις της προκήρυξης των διοργανώσεων (πρωτάθλημα, 
κύπελλο) είτε κατά τη λήψη της απόφασης αναβολής 
ή διακοπής του αγώνα. Η νέα ημερομηνία διεξαγωγής 
γνωστοποιείται στο κοινό από την ΟΠΑΠ Α.Ε, μαζί με την 
ανακοίνωση περί αναβολής ή διακοπής του αγώνα. 

5. Αν όλοι ή ορισμένοι αγώνες δεν έγιναν την καθορι¬ 
σμένη ημέρα για οποιοδήποτε λόγο ή έγιναν προγενέ¬ 
στερα ή μεταγενέστερα ή έγιναν σε ώρα που καθιστά 
αδύνατη την τήρηση των διατάξεων για τη διασφάλιση 
των στοιχείων των δελτίων, όπως προβλέπεται από το 


άρθρο 3, παρ. Ια του «Γενικού Κανονισμού Λειτουργί¬ 
ας και Διεξαγωγής των Παιχνιδιών της Ο.Π.Α.Π. Α.Ε. με 
απευθείας σύνδεση» ή διακόπηκαν προ της κανονικής 
τους λήξης ή έγινε κατακύρωση του αγώνα υπέρ της 
μιας ομάδας, για το σχηματισμό της νικήτριας στήλης 
λαμβάνεται υπόψη, για κάθε αγώνα, το σύμβολο που 
προκύπτει μετά από κλήρωση. 

Άρθρο 4 

ΕΠΙΤΡΟΠΕΣ ΣΥΝΘΕΣΗΣ - ΑΞΙΟΛΟΓΗΣΗΣ - ΚΛΗΡΩΣΗΣ 

1. Οι ποδοσφαιρικοί αγώνες που απαρτίζουν το δελτίο 
προγνωστικών κάθε διαγωνισμού ΠΡΟΠΟ επιλέγονται 
από την Ο.Π.Α.Π. Α.Ε., μετά από εισήγηση της ειδικής 
Επιτροπής Σύνθεσης Δελτίου. Η Επιτροπή αυτή απο- 
τελείται από δεκατέσσερα (14) μέλη της Ε.Σ.Η.Ε.Α. και 
ειδικότερα, του συνδέσμου Αθλητικών Συντακτών με 
εμπειρία στα θέματα ποδοσφαίρου, από έναν (1) εκπρό¬ 
σωπο της Ε.Π.Ο., της Ε.Π.Α.Ε. και της Π.Ο.Ε.Π.Π καθώς 
επίσης και από τρεις (3) υπαλλήλους της εταιρείας. 
Χρέη Γραμματέα ασκεί υπάλληλος της ΟΠΑΠ Α.Ε. Με 
απόφαση του Δ.Σ. της ΟΠΑΠ Α.Ε. ορίζονται τα μέλη 
και ο Γραμματέας της Επιτροπής και καθορίζεται το 
πλαίσιο λειτουργίας της. 

2. Η κλήρωση για το σχηματισμό της νικήτριας στή¬ 
λης, στις περιπτώσεις της παραγράφου 5, του άρθρου 
3, του παρόντος κανονισμού, διενεργείται δημόσια από 
τριμελή Ειδική Επιτροπή αποτελούμενη από κρατικούς 
λειτουργούς (με αντίστοιχα αναπληρωματικά μέλη), που 
ορίζονται με απόφαση του Υφυπουργού Πολιτισμού, 
αρμόδιου για θέματα Αθλητισμού. 

Χρέη Γραμματέα ασκεί υπάλληλος της εταιρείας, ο 
οποίος ορίζεται με απόφαση του Δ.Σ. της Ο.Π.Α.Π. Α.Ε. 

Η κλήρωση γίνεται χωριστά για κάθε αγώνα που δεν 
έγινε κανονικά και πραγματοποιείται μεταξύ των αριθ¬ 
μών 0 έως 9. Ο αριθμός που κληρώνεται αντιστοιχεί σε 
ένα από τα σύμβολα 1, X, 2, κατ’ αναλογία που καθορίζε¬ 
ται εκ των προτέρων από ειδική Επιτροπή Αξιολόγησης 
και γνωστοποιείται στο κοινό. 

3. Η αξιολόγηση των αγώνων γίνεται από Ειδική Επι¬ 
τροπή που αποτελείται από δεκατέσσερα (14) μέλη της 
Ε.Σ.Η.Ε.Α. και ειδικότερα, του συνδέσμου Αθλητικών Συ¬ 
ντακτών με εμπειρία στα θέματα ποδοσφαίρου. Χρέη 
Γ ραμματέα ασκεί υπάλληλος της εταιρείας. Με από¬ 
φαση του Δ.Σ. της ΟΠΑΠ Α.Ε. ορίζονται τα μέλη και ο 
Γραμματέας της Επιτροπής και καθορίζεται το πλαίσιο 
λειτουργίας της. 

Η αξιολόγηση των αγώνων γίνεται με βάση την αγω¬ 
νιστική δυναμικότητα των ομάδων, στατιστικά στοιχεία 
και εκφράζεται με ποσοστιαία αναλογία για κάθε σύμ¬ 
βολο 1, X, 2 και για κάθε αγώνα. Τα ποσοστά αξιολόγη¬ 
σης των αγώνων δημοσιεύονται στον ημερήσιο τύπο και 
προβάλλονται στην ιστοσελίδα της ΟΠΑΠ Α.Ε. για την 
ενημέρωση του κοινού. Στην αξιολόγηση των αγώνων 
κάθε σύμβολο συμμετέχει τουλάχιστον μία φορά για 
κάθε αγώνα. 

Άρθρο 5 

ΑΝΤΙΤΙΜΟ ΣΥΜΜΕΤΟΧΗΣ-ΑΠΟΖΗΜΙΩΣΗ ΠΡΑΚΤΟΡΩΝ 

1. Το αντίτιμο συμμετοχής στην πρόγνωση των δεκα¬ 
τεσσάρων (14) αγώνων ορίζεται σε € 0,15 κατά στήλη. 

2. Το αντίτιμο συμμετοχής στην πρόγνωση των επτά 
(7) πρώτων αγώνων του δελτίου ορίζεται σε € 0,15 κατά 
στήλη. 

3. Σε κάθε δελτίο είναι υποχρεωτική η συμπλήρωση 
δύο τουλάχιστον στηλών. 

4. Από το ποσό αυτό ποσοστό 12% αποτελεί αποζη¬ 
μίωση που καταβάλλεται από το συμμετέχοντα στον 
πράκτορα για τις υπηρεσίες που του προσφέρει. 

Άρθρο 6 

ΚΑΤΗΓΟΡΙΕΣ ΝΙΚΗΤΩΝ 

1. Οι συμμετέχοντες στην πρόγνωση των δεκατεσσά¬ 
ρων (14) αγώνων του δελτίου, ανάλογα με τον αριθμό 
των ορθών προβλέψεων, κατατάσσονται στις παρακάτω 
κατηγορίες: 

α) Στην πρώτη κατηγορία κατατάσσονται όσοι προ- 
έβλεψαν σωστά τα αποτελέσματα και των δεκατεσσά¬ 
ρων (14) αγώνων του δελτίου. 

β) Στη δεύτερη κατηγορία όσοι προέβλεψαν σωστά 
τα αποτελέσματα των δεκατριών (13) από τους δεκα¬ 
τέσσερις (14) αγώνες του δελτίου. 

γ) Στην τρίτη κατηγορία όσοι προέβλεψαν σωστά τα 
αποτελέσματα των δώδεκα (12) από τους δεκατέσσερις 
(14) αγώνες του δελτίου. 

2. Οι συμμετέχοντες στην πρόγνωση των επτά (7) 
πρώτων αγώνων του δελτίου, ανάλογα με τον αριθμό 
των ορθών προβλέψεων, κατατάσσονται στις παρακάτω 
κατηγορίες: 

α) Στην πρώτη κατηγορία κατατάσσονται όσοι προέ¬ 
βλεψαν σωστά τα αποτελέσματα και των επτά (7) πρώ¬ 
των αγώνων του δελτίου. 

β) Στη δεύτερη κατηγορία όσοι προέβλεψαν σωστά τα 
αποτελέσματα των έξι (6) από τους επτά (7) πρώτους 
αγώνες του δελτίου. 

Άρθρο 7 

ΠΟΣΟΣΤΑ ΔΙΑΝΟΜΗΣ ΑΝΑ ΚΑΤΗΓΟΡΙΑ ΝΙΚΗΤΩΝ 

1. Από τις συνολικές εισπράξεις κάθε διαγωνισμού 
ΠΡΟΠΟ, που αντιστοιχούν στις συμμετοχές για την πρό¬ 
γνωση και των δεκατεσσάρων (14) αγώνων του δελτίου, 
μετά από την αφαίρεση της αποζημίωσης των πρακτό¬ 
ρων και του ποσοστού που προβλέπεται στο άρθρο 36, 
του Νόμου 3057/2002, ποσοστό 53% διατίθεται στους 
νικητές των τριών κατηγοριών ως εξής: 

α) Ποσοστό 48% διατίθεται υποχρεωτικά για τους 
νικητές της πρώτης κατηγορίας. 

β) Ποσοστό 28% διατίθεται υποχρεωτικά για τους 
νικητές της δεύτερης κατηγορίας. 

γ) Ποσοστό 24% διατίθεται υποχρεωτικά για τους 
νικητές της τρίτης κατηγορίας. 

2. Από τις συνολικές εισπράξεις κάθε διαγωνισμού 
ΠΡΟΠΟ, που αντιστοιχούν στις συμμετοχές για την πρό¬ 
γνωση των επτά (7) πρώτων αγώνων του δελτίου, μετά 


από την αφαίρεση της αποζημίωσης των πρακτόρων 
και του ποσοστού που προβλέπεται στο άρθρο 36, του 
Νόμου 3057/2002, ποσοστό 53% διατίθεται στους νικη¬ 
τές των δύο κατηγοριών ως εξής: 

α) Ποσοστό 67% διατίθεται υποχρεωτικά για τους 
νικητές της πρώτης κατηγορίας. 

β) Ποσοστό 33% διατίθεται υποχρεωτικά για τους 
νικητές της δεύτερης κατηγορίας. 

3. Όταν δεν υπάρχουν νικητές σε οποιαδήποτε από 
τις κατηγορίες νικητών των παραγράφων 1 και 2 του 
παρόντος άρθρου, το ποσό που αντιστοιχεί στην κα¬ 
τηγορία αυτή δε μοιράζεται, αλλά μεταφέρεται στον 
επόμενο αντίστοιχο διαγωνισμό και προστίθεται στο 
ποσό που μοιράζει η συγκεκριμένη κατηγορία νικητών 
εκτός αν, μέσα στην προθεσμία των ενστάσεων που 
ορίζεται στο «Γενικό Κανονισμό Λειτουργίας και Διε¬ 
ξαγωγής των παιγνιδιών της Ο.Π.Α.Π. Α.Ε. με απευθείας 
σύνδεση», διαπιστωθεί μετά από ένσταση κάποια επι¬ 
τυχία στην κατηγορία αυτή. 

4. Όταν το κέρδος που αντιστοιχεί σε κάθε στήλη που 
κερδίζει σε μια κατηγορία νικητών των παραγράφων 1 
και 2 του παρόντος άρθρου, είναι μεγαλύτερο από το 
αντίστοιχο κέρδος ανώτερης κατηγορίας, τα αντίστοιχα 
ποσά των δύο κατηγοριών αθροίζονται και το κέρδος 
διανέμεται εξ ίσου μεταξύ όλων των νικητών και των 
δύο κατηγοριών. 

5. Το κέρδος που αντιστοιχεί σε κάθε στήλη που κερ¬ 
δίζει σε οποιαδήποτε κατηγορία νικητών, καταβάλλε¬ 
ται μετά την αποκοπή του στα δύο πρώτα δεκαδικά 
ψηφία. 

6. Η αξίωση για είσπραξη κερδών παραγράφεται μετά 
την πάροδο τριών (3) μηνών από την ημερομηνία ανα¬ 
κήρυξης των νικητών κάθε διαγωνισμού. 

Άρθρο 8 
ΛΟΙΠΟΙ ΟΡΟΙ 

Για κάθε θέμα που δε ρυθμίζεται με τον παρόντα 
Κανονισμό και αφορά στους όρους Λειτουργίας και 
Διεξαγωγής των διαγωνισμών του παιχνιδιού ΠΡΟ-ΠΟ 
από την Ο.Π.Α.Π. Α.Ε., έχουν ισχύ οι διατάξεις νόμων, 
Προεδρικών Διαταγμάτων και Υπουργικών Αποφάσεων 
που ισχύουν μέχρι σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΠΟΛΙΤΙΣΜΟΥ 

ΓΕΩΡΓΙΟΣ ΑΛΟΓΟΣΚΟΥΦΗΣ ΓΕΩΡΓΙΟΣ ΟΡΦΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή Οθ: 


Τεύχος 

Περίοδος 

Ευπο 

Τεύχος 

Περίοδος 

ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οά-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 βοιό προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ϊηίβΓηβΙ: ΙιΙΙρ://νννννν.θ1.ςτ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιπίοτηοΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κης Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 ευτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτπβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά οπό 08.00 έως 13.00" 


■ ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

' ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

